tartuNLP/wikipedia-smugri-20251201 huggingface dataset:
Anarâškielâ servi

Anarâškielâ servi lea jagis 1986 vuođđuduvvon searvi, man ruovttubáiki lea Anár gielda, Lappi leanas.
Searvvi vuođđudančoahkkin dollojuvvui Avvilis juovlamánu 4. beaivve Avvila hotealla auditorias. Searvvi vuođđudanlahtut ledje Veikko Aikio, Ilmari Mattus ja Matti Morottaja, guhte válljejuvvui searvvi vuosttas sáhkadoallin.
Searvvi ulbmilin lea ovddidit ja nannet anárašgiela. Searvi álggahii jagis 1997 anárašgielat giellabeassidoaimma, man namma lea Kielâpiervâl. Giellabeassi lea lasihan anárašgiela hálliid, erenomážit mánáid ja nuoraid, meari. Searvi almmustahttá anárašgielat Anarâš-bláđi ja Kierâš-neahttaáviissa.
Searvi oaččui Davviriikkalaš Gollegiela-bálkkašumi skábmamánu 17. beaivve 2004.
Uccpárnáá Vuoli Ilmar

Uccpárnáá Vuoli Ilmar dahjege almmolaš dokumeanttain Niilo Ilmari Mattus lea anáraš giellabargi ja Suoma Sámedikki giellaossodaga lahttu, gii riegádii Ylivieskas jagis 1945. Son elii mánnávuođastis Čoavččesjávrris ("Čovčjävri") Anára gielddas ja váccii skuvlla Gápmasis. Mattus lei ovcci mánu Ovttastuvvan Našuvnnaid ráfisuodjalanjoavkkuin Kyprosis jagis 1966 man maŋŋá son barggai rádjegozáhusas jagiin 1967-1995. 
Son lea áŋgiruššan anárašgiela ovdii. Son lei mielde vuođđudeamin Anarâškielâ servi jagis 1986 ja son lea doaimmahan searvvi Anarâš-bláđi gitta jagis 1988. Vuoli-Ilmar lea čállán dokumentáralaš romána "Čovčjäävrist Kaamâsân". Ovttas Kuobžâ-Saammâl Mattiin Mattus lea doaimmahan noveallačoaggáldaga "Kyelisieidi maccâm já eres novelleh", mii ilbmái juovllat 2005.
Eurovision dánsungilvohallan

Eurovision dánsungilvohallan ("Eurovision Dance Contest") lea riikkaidgaskasaš dánsungilvvohallan Eurohpás, mii ordnejuvvuiii vuosttas geardde čakčamánu 1. beaivve 2007 Londonis. Prográmma vuođđun leat leamašan Eurovision lávllagilvvohallamat ja prográmmaformahta "Strictly Come Dancing". Vuosttas dánsungilvohallama vuittii Suoma ovddasteaddjit Katja Koukkula ja Jussi Väänänen.
Unna Junná

Unna Junná lea sámegielat mánáid tv-prográmma, mii oidno Ruoŧas ja Suomas. Prográmma jođiheaddjit leat leamaš ee. Sofia Jannok ja Petra Magga. Prográmma sáddejuvvui vuosttas geardde tv:s čakčamánu 16. beaivve 2007.
Junior Eurovision lávllagilvvohallan

Junior Eurovision lávllagilvvohallan
Sofia Jannok

Sofia Jannok (r. čakčamánu 15. 1982 Váhčir) lea sápmelaš musihkkár ja mediabargi Ruoŧa bealde. Son lea maid jođiheaddjin sámegielat mánáid TV-prográmmas Unna Junnás ovttas Petra Magga-Varsain.
Junior Eurovision lávllagilvvohallan 2003

Junior Eurovision lávllagilvvohallan 2003
Junior Eurovision lávllagilvvohallan 2004

2004. Junior Eurovision lávllagilvvohallan
Sámiráđđi

Sámiráđđi lea vuođđuduvvon borgemánu 18. beaivve 1956 Kárašjogas sámiid nubbi konfereanssas namain Davviriikkaid sámiráđđi. Jagis 1992 Helssegis ordnejuvvui sámiid 15. konfereansa, gos Ruošša beale Guoládaga sámi searvi dohkkehuvvui lahttun ja Sámiráđi namas guđđojuvvui "davviriikalaš" eret.
Sámiráđi dievasčoahkkimis leat 15 lahtu, geat ovddastit ovcci lahttosearvvi: Suoma sámiid guovddášsearvi (SSG) Suomas, Guoládaga Sámi Searvi (GSS) ja Murmánskka guovllu Sámesearvi (OOSMO) Ruoššas, Norgga Boazosápmelaččaid Riikkasearvi (NBR/NRL), Norgga Sámiid Riikkasearvi (NSR) ja Sámiid Álbmotlihttu (SÁL/SFF) Norggas, Sámiid Riikkasearvi (SSR), Riikasearvi Sámi Ätnam (RSÄ) ja Boazoeaiggádiid Oktavuohta (BEO) Ruoŧas. Jagi 2008 sámekonfereansa dollojuvvui Roavvenjárggas golggotmánu maŋimuš vahku. Seammás dollojuvvui áššedovdiseminára sámiid kulturárbbi birra.
Junior Eurovision lávllagilvvohallan 2005

2005. Junior Eurovision lávllagilvvohallan
Junior Eurovision lávllagilvvohallan 2006

Junior Eurovision lávllagilvvohallan 2006
Junior Eurovision lávllagilvvohallan 2007

Junior Eurovision lávllagilvvohallan 2007
Örebro

Örebro lea gávpot Ruoŧas, Örebro leanas. Örebro lea maid Örebro leana hálddahusguovddáš. Gávpoga viidodat lea 42,96 km² ja olmmošlohku 98 237.
Aarhus

Aarhus lea gávpot Dánmárkkus.
Goa

Goa (गोंय) lea oassestáhta Indias. Dat lea India unnimus oassestáhta viidodaga ektui.
Toronto

Toronto lea gávpot Kanádas. Dat lea Kanáda stuorámus gávpot ja Ontario provinssa oaivegávpot. Jagi 2016 álbmotlohkama mielde gávpogis orrot 2 731 571 olbmo ja olles Toronto guovllus 5 928 040..
Bálvalusat.
Skuvlejupmi.
Torontos lea Kanáda stuorámus universitehta, jagi 1827 vuođđuduvvon Toronto universitehta. Torontos lea maiddái riikka goalmmát stuorámus universitehta, jagi 1959 vuođđuduvvon York universitehta. Daidda lassin Torontosa leat máŋga dáiddauniversitehta.
Minsk

Minsk (, ) lea Vilges-Ruošša oaivegávpot ja stuorámus gávpot dan 1,9 miljovnna ássiin. Gávpogis lea ee. SUS váldokantuvra. Minsk gávpotjođiheaddji lea Mikhail Pavlov.
Duomis Áslat Juuso

Duomis Áslat Juuso () lea badjealmmái ja politihkkár Suoma bealde. Son lea maiddái Suoma sámedikki dálá sátnejođiheaddji. Jagi 2007 son válljejuvvui Suoma Sámedikki áirrasin Eanodagas. Son lei Suoma Sámedikki historjjá nuoramus áirras. Son lei maid evttohassan Suoma Sámedikki válggain 2011.
Son lei Suoma Sámi Nuorat -searvvi sáhkajođiheaddji ja Suoma boazosámit -searvvi nuoraidlávdegotti stivralahttu.
Rauni Äärelä

Rauni Inka Anneli Äärelä (r. suoidnemánu 16. b. 1982) lea sámepolitihkkár Soađegilis eret, vaikko su vánhemat leat eret Vuohčus. Son lea vázzán Soađegili logahaga ja studeren Lappi universitehtas Roavvenjárggas. Son bargá luohkáoahpaheaddjin.
Äärelä válljejuvvui Sámedikki válggain 2007 Sámedikki áirrasin jagiide 2008-2011. Son lei maid evttohassan Suoma Sámedikki válggain 2011, ja válljejuvvui dalle maid.
Äärelä leamašan fárus Roavvenjárgga sámi searvi Mii rs. doaimmas, ja leamašan searvvi ságadoalli.
Asko Länsman

Asko Tapani Länsman (riegádan guovvamánu 10. beaivve 1964) lea sámipolitihkkár Ohcejoga gielddas. Son válljejuvvui Sámedikki válggain 2007 Sámedikki áirrasin jagiide 2008-2011. Son lei maid evttohassan Suoma Sámedikki válggain 2011.
Janne Saijets

Janne Jan Henrik Saijets (r. 1971 Stockholmmas) válljejuvvui Sámedikki válggain 2007 Sámedikki áirrasin jagiide 2008−2011. Son lei maid evttohassan Suoma Sámedikki válggain 2011.
Liisa Holmberg

Liisa Holmberg válljejuvvui Sámedikki válggain 2007 Sámedikki áirrasin jagiide 2008-2011.